Samordnet Opplegg for Stedfestet Informasjon

Samordnet Opplegg for Stedfestet Informasjon (SOSI) er et opplegg for standardisering, modellering, dokumentasjon og produksjon av geodata og geodatatjenester. Utviklingen av SOSI startet på 1970-tallet, men først i 1987 publiserte Statens kartverk versjon 1.0 av SOSI.
Statens kartverk (1987), Samordnet opplegg for stedfestet informasjon - SOSI versjon 1.0, Hønefoss.
De første versjonene av SOSI hadde fokus på SOSI-formatet, men utviklingen innen informatikk, geomatikk, standardisering og samfunnet generelt har ført til at SOSI i dag er et omfattende opplegg.

Statens kartverk har sekretariatet for utviklingen av SOSI. SOSI versjon 5.0 er delvis publisert, og denne versjonen er konform med ISO 19100-serien av standarder for geografisk informasjon.

Innledning

Utviklingen av SOSI startet på 1970-tallet, og i starten var målet å bli enige om et utvekslingsformat for geodata.
Forslag til utvekslingsformat for digitale geodata, Stein W. Bie og Einar Stormark (1980), Norsk Regnesentral, Oslo.
I 1987 ble versjon 1.0 av standarden for SOSI-formatet publisert av Statens kartverk.

Før SOSI var geodataprodusenter og -brukere avhengige av programvareleverandørenes formater, og utveksling av geodata var forbundet med problemer.
Forslag til utvekslingsformat for digitale geodata, s7, Stein W. Bie og Einar Stormark (1980),  Norsk Regnesentral, Oslo..

Utviklingen av SOSI har vært nært knyttet til ISO TC/211, den tekniske komiteen i ISO som jobber med geografisk informasjon.

I dag er SOSI et opplegg som omfatter SOSI del 1 (overordnede standarder), SOSI del 2 (fagområdestandarder) og produktspesifikasjoner. I tillegg omfatter SOSI SOSI-metoden, som beskriver hvordan arbeidet med standarder og produktspesifikasjoner for geodata organiseres
Statens Kartverket (2015), Nasjonal strategi for videreutvikling av SOSI..

Geodataloven
Lovdata.no: Geodataloven (2010), Lov av 3. september 2010 nr. 56 om infrastruktur for geografisk informasjon.
med forskrift
Lovdata.no: Geodataforskriften (2012), Forskrift av 8. august 2012 nr. 797 om infrastruktur for geografisk informasjon.
gir bestemmelser for hvordan Norges forvaltning skal forvalte geodata. En sentral bestemmelse er at også Norge skal tilpasse geodata til INSPIREs produktspesifikasjoner. Dette kravet vil påvirke SOSI i framtiden.

Det norske SOSI-formatet brukes fortsatt for å utveksle geodata, men SOSI-produktspesifikasjoner kan i dag også realiseres i GML.

Standardisering og modellering av geodata

Geodata er modeller som beskriver deler av den virkelige verden. Delene som beskrives er ofte konkrete objekter. Modellering av geodata er en prosess der objektenes egenskaper først blir identifisert og beskrevet. Basert på hensikten med geodataene må det defineres objekttyper med egenskaper som er et utvalg av interessante (ofte forenklede) egenskaper.

Modellering av geodata er metoder for å utvikle og dokumentere geodata, og er en sentral del av SOSI. SOSI er konform med ISO 19100-serien for geografisk informasjon, og bruker Unified Modeling Language (UML) som modelleringsspråk.

SOSI
SOSI er et omfattende opplegg som er under kontinuerlig utvikling. SOSI er delt i tre deler.

SOSI-standarden del 1 Generell del
SOSI-standarden del 1 Generell del er en standard som beskriver rammeverket for SOSI.

Arbeidet med SOSI del 1 ledes av Kartverket, mens standardene godkjennes av Standardiseringskomiteen for geomatikk.

SOSI-standarden del 2 Generell objektkatalog
SOSI-standarden del 2 Generell objektkatalog er en rekke standarder for ulike fagområder.

Arbeidet med SOSI del 2 ledes av prosjektledere fra det norske geomatikkmiljøet og har modelleringshjelp fra Statens kartverk. Standardene i SOSI del 2 godkjennes av Standardiseringskomiteen for geomatikk.

SOSI del 3 Produktspesifikasjoner
SOSI del 3 Produktspesifikasjoner er ikke standarder.

Produktspesifikasjoner lages i hovedsak av etater som ønsker å beskrive sine geodata. I Geodataloven og Geodataforskriften har Statens kartverk fått rollen som nasjonal geodatakoordinator, og dermed oppgaver innen veiledning og kontroll av produktspesifikasjoner.
 Referanser 

Eksterne lenker
Kartverkets side om SOSI-standarden 

Kategori:Geomatikk
Kategori:Kartografi
Kategori:Norske standarder